cyanic-selkie/wikianc huggingface dataset:
Բոյլ-Մարիոտի օրենք
Բոյլ-Մարիոտի օրենք։ Տրված քանակով մակրոսկոպական պարամետրերից որևէ մեկը փոխելիս փոխվում են նաև մյուսները։ Կապը մակրոսկոպական պարամետրերի միջև առավել պարզ տեսք ունի գազերի դեպքում։ Տրված քանակով նոսր գազի վիճակը որոշվում է դրա ճնշման (ρ), ծավալի (V) և ջերմաստիճանի (t) միջոցով։ Եթե նշված որևէ պարամետրերից մեկը մնում է հաստատուն, ապա քանակական կապերը մնացած երկուսի միջև կոչվում են հիմնական գազային օրենքներ։
Գազային օրենքների հայտնաբերումը
Առաջին գազային օրենքը փորձնականորեն հայտնաբերել է անգլիացի գիտնական Ռոբերտ Բոյլը 1662 թվականին, իսկ մի քանի տարի անց՝ ֆրանսիացի գիտնական Էդմ Մարիոտը կապ է հաստատել տրված քանակով գազի, ճնշման և ծավալի միջև հաստատուն ջերմաստիճանում։
Բոյլի հայտնագործությունն ու կատարած փորձը
Համակարգի վիճակի փոփոխությունը հաստատուն ջերմաստիճանում կոչվում է իզոթերմ պրոցես (հունարեն «իզոս»` հավասար և «թերմոս»` տաք բառերից)։ Համակարգի ջերմաստիճանը ջերմադինամիկական պրոցեսում հաստատուն մնալու համար անհրաժեշտ է այն ջերմային հպման մեջ դնել թերմոստատի հետ(թերմոստատը մի համակարգ է, որի ջերմաստիճանը փորձի ընթացքում չի փոփոխվում)։ Օրինակ` թերմոստատի դեր կարող է կատարել մթնոլորտային օդը, եթե դրա ջերմաստիճանը փորձի ընթացքում չի փոփոխվում։
Բոյլն ուսումնասիրել է որոշակի զանգվածով օդի ծավալի փոփոխությունը՝ կախված ճնշումից։ U-աձև ապակե խողովակի մեջ լցված է սնդիկ, և երկու ծնիկներն էլ հաղորդակցվում են մթնոլորտային օդի հետ։ Փակենք A ծնկի փականը՝ նրա մեջ պարունակվող օդը մեկուսացնելով մթնոլորտից։ Այս վիճակում A ծնկում օդի ճնշումը հավասար է Po մթնոլորտային ճնշմանը, իսկ ծավալը նշանակենք vo-ով։ Փականը հետագայում մնում է միշտ փակ՝ ապահովելով A ծնկում օդի զանգվածի անփոփոխությունը։ Այժմ B ծնկի մեջ լցնենք որոշակի քանակով սնդիկ P սպասենք՝ մինչև սնդիկը հավասարակշռվի։ Հավասարակշռության վիճակում A ծնկում օդի P ճնշումը մթնոլորտային P H բարձրությամբ սնդիկի սյան հիդրոստատիկ ճնշումների գումարն է. P=Po+ρgH Որտեղ ρ-ն սնդիկի խտությունն է, g-ն՝ ազատ անկման արագացումը։ Չափելով B և A ծնկներում սնդիկի մակարդակների տարբերությունը՝ H-ը, բանաձևով կարելի է որոշել օդի P ճնշումը A փակ ծնկում։ Օդի V ծավալը կարելի է հեշտությամբ որոշել՝ չափելով օդի սյան h բարձրությունը և գիտենալով A ծնկի հատույթի S մակերեսը` V = hS: Փոփոխելով B ծնկի մեջ լցվող սնդիկի քանակությունը, հետևաբար նաև H մեծությունը և չափելով օդի V ծավալը Բոյլը նկատել է` քանի անգամ մեծանում է P ճնշումը, նույնքան անգամ փոքրանում է օդի զբաղեցրած ծավալը, այսինքն գազի ճնշման P ծավալի արտադրյալը փորձի ընթացքում մնում է անփոփոխ։ Փորձում թերմոստատի դերը կատարում է մթնոլորտային օդը։ Այսպիսով՝ տրված քանակով գազի ճնշման և ծավալի արտադրյալն իզոթերմ պրոցեսում հաստատուն է. pV = const, երբ m = const, t = const Եթե հավասարումը գրվի գազի երկու կամայական վիճակների համար, որոնք բնութագրվում են p1, V1, t և P2, V2,t պարամետրերով ապա կունենանք՝ P1/P2 = V2/V1 (m = const, t = const) Գազի ճնշման կախումը ծավալից պատկերոց կորը կոչվում է իզոթերմ։ Եթե կոորդինատային առանցքների վրա տեղադրենք գազի ճնշման ու ծավալի արժեքները, ապա այդ կախումը, ըստ առնչության, կպատկերվի հիպերբոլի մի ճյուղով (երկրորդ՝ բացասական V-երին համապատասխանող ճյուղը ֆիզիկական իմաստ չունի)։ Տվյալ իզոթերմի վրա A կետի յուրաքանչյուր դիրքում ստվերագծված ուղղանկյունների մակերեսներն իրար հավասար են (p1V1 = p2V2 = p3V3 = const)։ Իզոթերմ պրոցեսը կարելի է պատկերել նաև (p, t) և (p, t) կոորդինատային հարթությունների վրա։ Փորձը ցույց է տալիս, որ գազի ճնշման P ծավալի արտադրյալը ուղիղ համեմատական է ջերմաստիճանին։ Նշանակում է, որ տրված ծավալի դեպքում ավելի բարձր ջերմաստիճանով իզոթերմին համապատասխանում է ավելի մեծ ճնշում։ Բոյլ-Մարիոտի օրենքով որոշվում է գազի խտության կախումը ճնշումից։ Եթե տրված զանգվածով գազն զվաղեցնում է V ծավալ, ապա դրա խտությունը հակադարձ համեմատակaն է ծավալին։ Մյուս կողմից, m = const դեպքում, ըստ Բոյլ-Մարիոտի օրենքի, այն ուղիղ համեմատական է գազի ճնշմանը, այսինքն՝ ρ + 1/V + p Այսպիսով՝ որքան մեծ է տրված զանգվածով գազի ճնշումը (հաստատուն ջերմաստիճանում), այնքան մեծ է գազի խտությունը։ Բոյլ Մարիոտի օրենքը ճիշտ է բոլոր գազերի, գազերի խառնուրդների համար։ Միայն մթնոլորտային ճնշումից մի քանի հարյուր և ավելի անգամ մեծ ճնշումների և ցածր ջերմաստիճանների դեպքում դիտվում են զգալի շեղումներ օրենքից, ընդ որում, նույն պայմաններում շեղման չափը կախված է գազի տեսակից։
Աղբյուրներ
Կատեգորիա:Ֆիզիկայի օրենքներ Կատեգորիա:Թերմոդինամիկա
Վիտալի Զաստուխով
Վիտալի Սերգեևիչ Զաստուխով, խորհրդային ժամանակաշրջանի հայ բասկետբոլիստ, Եվրոպայի չեմպիոն (1969 թ.) 1970 թ.-ին աշխարհի առաջնության մրցանակակիր։
Միջազգային կարգի սպորտի վարպետ (1969 թ.)։ 1965-68 թթ. խաղացել է Երևանի «Սպարտակ», 1969-71 թթ.-ին Մոսկվայի «Դինամո» և 1972-77 թթ.-ին Երևանի ՍԿԻՖ թիմերում, իսկ 1972 թ.-ին եղել է մարզիչ։ 1969-70 թթ.խաղացել է ԽՍՀՄ բասկետբոլի հավաքականում, որտեղ նա 1969 թ. դարձել է Եվրոպայի չեմպիոն և 1970 թ.-ին թիմի հետ գրավել բասկետբոլի աշխարհի առաջնության 3-րդ տեղը։ Վիտալի Զաստուխովը ավարտել է Երևանի պետական համալսարանը, եղել է ԽՍՀՄ-ի Հայաստանի բասկետբոլի ֆեդերացիայի անդամ։ Մահացել է ուղեղի հիվանդությունից։
Արտաքին հղումներ
Կատեգորիա:Բասկետբոլիստներ այբբենական կարգով Կատեգորիա:Հայ բասկետբոլիստներ Կատեգորիա:Հայ բասկետբոլային մարզիչներ Կատեգորիա:Խորհրդային բասկետբոլիստներ Կատեգորիա:ԽՍՀՄ սպորտի վաստակավոր վարպետներ Կատեգորիա:ԵՊՀ շրջանավարտներ Կատեգորիա:ԽՍՀՄ միջազգային կարգի սպորտի վարպետներ
Օգասա
Օգասա (Ogassa), մունիցիպալիտետ Իսպանիայում։ Մտնում է Ժիրոնա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Ռիպոլյես շրջանում։ Նրա տարածքը զբաղեցնում է 45,2 կմ², իսկ բնակչությունը կազմում է 256 մարդ 2010 թվականի մարդահամարի տվյալների համաձայն։
Աղբյուրներ
Կատեգորիա:Իսպանիայի քաղաքներ
Զեմո Գորեթի
Զեմո Գորեթի (ზემო გორეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1120 մետր բարձրության վրա։ Շրջկենտրոն Գորիից հեռու է 35 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(236) Հոնորիա
(236) Հոնորիա (Honoria), աստերոիդ աստերոիդների հիմնական գոտում։ Հայտնաբերվել է 1884 թվականի ապրիլի 26-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,799721 ա. մ., առավելագույնը մոտենում է 2,2754 ա. մ. հեռավորության վրա և հեռանում 3,324 ա. մ. ։ Արեգակի շուրջ մեկ ամբողջական պտույտ է կատարում 1711,08 երկրային օրվա ընթացքում, իր ուղեծրով շարժվելով միջինում 0,210393 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,68° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1884 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քիմիական ռեակցիաներ
Քիմիական երևույթները (քիմիական ռեակցիաներ կամ փոխարկումներ) լինում են 4 տեսակի`
Ընդհանուր մանրամասներ
Ի տարբերություն միջուկային ռեակցիաների՝ քիմիական ռեակցիայի հետևանքով քիմիական տարրերը չեն փոխարկվում, անփոփոխ են մնում նաև նրանց ատոմների թիվը և իզոտոպային բաղադրությունը՝ իրականանում է զանգվածի պահպանման օրենքը։ Քիմիական ռեակցիաները սխեմատիկորեն պատկերում են քիմիական հավասարումներով ։ Քիմիական ռեակցիաների ընթանալու համար անհրաժեշտ է, որ ելանյութերի մասնիկները (ատոմները, մոլեկուլները և այլն) ունենան ռեակցիայի էներգետիկ արգելքը հաղթահարելու համար բավարար էներգիա, և որ ելանյութերը լինեն խառնված կամ հպվեն իրար։ Քիմիական ռեակցիաին բնորոշող կարևոր մեծություններ են ռեակցիայի ջերմային էֆեկտը, արագության և հավասարակշռության հաստատունները, ակտիվացման էներգիան, վերջնանյութերի ելքը, ելանյութերի փոխարկման աստիճանը կարող են ընթանալ ինքնաբերաբար կամ արտաքին ազդակների՝ ջերմության, լույսի, էլեկտրական հոսանքի, իոնացնող ճառագայթների, կատալիզատորների, ճնշման և այլն ներգործությամբ։ Մի շարք ռեակցիաներ ընթանում են միայն արտաքինից էներգիա ստանալու դեպքում, մյուսները՝ էներգիայի աղբյուր են։ Քիմիական ռեակցիաների բարդ երևույթներ են, նրանցից յուրաքանչյուրը, սովորաբար, կազմված է բազմաթիվ փուլերից, որոնց համախումբը կոչվում է Քիմիական ռեակցիայի մեխանիզմ։ Բոլոր ռեակցիաները դարձելի են և ընթանում են մինչև հավասարակշռություն քիմիականի ստեղծումը, որից հետո անփոփոխ են մնում ռեակցիային մասնակցող բոլոր նյութերի կոնցենտրացիաները։ Հավասարակշռային և նրան մոտ վիճակներում համակարգի վարքը նկարագրվում է քիմիական թերմոդինամիկայի առնչություններով։ Մոլեկուլային մակարդակով Քիմիական ռեակցիաները հետազոտելու համար օգտագործվում են քվանտաքիմիական պատկերացումները։ Թերմոդինամիկայում քիմիական ռեակցիաները դասակարգվում են ըստ ջերմային էֆեկտի, ֆազերի թվի (համասեռ, տարասեռ), քիմիական կինետիկայում հաշվի է առնվում ուղիղ և հակադարձ ռեակցիաների արագությունները, ռեակցիայի՝ միմյանցով պայմանավորված փուլերի թիվը, մոլեկուլայնությունը, կարգը և այլն։ Առանձնացվում են գործնականորեն ոչ դարձելի ռեակցիաները ։ Կախված տարրական ակտին մասնակցող մասնիկների բնույթից՝ տարբերում են իոնական, ռադիկալային, մոլեկուլային, լուսաքիմիական և այլ քիմիական ռեակցիաներ։ Անօրգանական քիմիայում քիմիական ռեակցիաները դասակարգում են ըստ ռեակցիային մասնակցող նյութերի տեսակի և փոխազդեցության բնույթի՝ միացման–քայքայման, հիդրոլիզի, չեզոքացման, կոմպլեքսագոյացման, օքսիդավերականգնման և այլ ռեակցիաներ ։ Օրգանական քիմիայում տարբերում են հետերոլիտային (քիմիական կապը խզվելիս էլեկտրոնային զույգը մնում է ատոմներից մեկի մոտ) և հոմոլիտային (էլեկւորոնային զույգը կիսվում է, առաջանում են ռադիկալներ) ռեակցիաներ։ Հետերոլիտային ռեակցիաները լինում են նուկլեոֆիլային և էլեկտրոֆիլային։ Հաճախ քիմիական ռեակցիաները դասակարգում են ըստ առաջացող կամ անհայտացող ֆունկցիոնալ խմբերի (նիտրման, սուլֆացման, դեկարբօքսիլման և այլ ռեակ– ցիաներ)։ Առանձին խմբեր են կազմում պոլիմերման, իզոմերման, վերախմբավորման և այլ ռեակցիաները, որոնց հետևանքով չեն փոխվում նյութերի բաղադրությունները։
Ծանոթագրություններ
Կատեգորիա:Քիմիական ռեակցիաներ
Տաթևիկ Օհանյան
Տաթևիկ Բակուրի Օհանյան, հայ լրագրող, ՀՀ պետական գործիչ, 2011-2015 թթ. ՀՀ Կենտրոնական ընտրական հանձնաժողովի անդամ։
Ծանոթագրություններ
Կատեգորիա:Հայ լրագրողներ Կատեգորիա:ՀՀ ԿԸՀ անդամներ Կատեգորիա:ԵՊՀ շրջանավարտներ Կատեգորիա:Հայաստանի ժուռնալիստների միության անդամներ Կատեգորիա:ՀՀ պետական գործիչներ
Կառուցվածքային բռնություն
Կառուցվածքային բռնություն, Յոհան Գալթունգին վերագրվող տերմինոլոգիա, որը նա օգտագործել է «Բռնություն, Խաղաղություն և Խաղաղություն փնտրտուք» 1969 թ. հոդվածում։ Այն վերաբերում է բռնության այն տեսակին, որով որոշ սոցիալական կառուցվածք կամ հաստատություն կարող է վնասել մարդկանց՝ իրենց առօրյա պահանջմունքները բավարարելու ընթացքում։ Ինստիտուցիոնալացված կամ կառուցվածքայնացված չափահասությունը, տարիքը, դասականությունը, էլիտիզմը, էթնոկենտրոնացվածությունը, տեսակայնությունը, ռասիզմը և սեքսիզմը կառուցվածքային բռնության որոշ տեսակներն են՝ ըստ Գալթունգի, ով համարում է, որ այն մարդու հիմնարար կարիքների խուսափելի արժեզրկումն է։ Եվ քանի որ այն խուսափելի է, վաղաժամ մահվան ու ոչ անհրաժեշտ հաշմանդամության անխուսափելի պատճառ է դառնում։ Այսպիսով, այն սերտորեն կապակցված է սոցիալական անարդարության հետ։ Կառուցվածքային բռնությունն ու ուղղակի բռնությունը համարվում են խիստ փոխկապակցված տարրեր, որոնք ներառում են ընտանեկան բռնությունը, գենդերային բռնությունը, ատելության հողի վրա գործած հանցագործությունները, ոստիկանական բռնությունը, պետական մակարդակի բռնությունը, ահաբեկչությունն ու պատերազմը։ «Բռնություն, մտորումներ ազգային համաճարակի մասին» իր գրքում Ջեյմս Ջիլիգանը կառուցվածքային բռնությունը սահմանում է որպես մահացության և հաշմանդամության բարձրագույն աստիճան, որոնց տուժողն են նրանք, ովքեր գտնվում են հասարակության ցածրագույն աստիճանում՝ ի համեմատ միջին աստիճան զբաղեցնողների։
Պատճառ և հետևանքներ
Չնայած որ կառուցվածքային բռնությունը համարվում է անտեսանելի, այն մի շարք ազդեցություններ ունի, որոնք դրան ակնառու են դարձնում՝ անհատականացվող կառույցները, հարաբերությունները, ուժային դաշտերն ու գաղափարախոսությունները, ներառյալ խտրական օրենքները, գենդերային անհավասարությունն ու ռասիզմը։ Ավելին, այս ամենը չեն կիրառվում միայն ցածր դասակարգի համար՝ չնայած որ դրանց ազդեցությունները վերջինիս վրա ավելի ծանր են՝ ներառյալ հիվանդությունների և մահվան ամենաբարձր ցուցանիշները, անգործությունը, անօթևան վիճակը, կրթության բացակայությունը, անզորությունն ու թշվառությունների միացյալ ճակատագիրը։ Ողջ սոցիալական կարգի վրա ներգործում է սոցիալական ուժը, բայց այլ խմբերն ավելի շատ անուղղակի ազդեցություն ունեն դրանց վրա՝ ավելի քիչ բռնություն պարունակող գործողություններով հանդերձ։
Մշակութային բռնություն
Մշակութային բռնությունը վերաբերում է մշակույթի տեսակետներին, որոնք կարող են կիրառվել՝ արդարացնելու կամ օրինականացնելու ուղղակի կամ անուղղակի բռնությունը և կարող են որպես օրինակ ծառայել կրոնի և գաղափարախոսության, լեզվի և արվեստի, էմպիրիկ գիտությունների և պաշտոնական գիտության կողմից ։ Մշակութային բռնությունն ուղղակի և կառուցվածքային բռությունների համար հովանավորչական գործառույթ է ստանձնում՝ ըստ Գալթունգի։ Այս տեսակի բռնության ուսումնասիրությունը գերկարևորում է ուղղակի բռնության գործողությունների ու կառուցվածքային բռնության փաստի օրինականացումը և դրանց հանդեպ հասարակության համաձայնությունը ։ Մշակութային բռնության մեխանիզմներից մեկն էլ արարքի բարոյական գույնի փոփոխումը «կարմիր/սխալ»-ից «կանաչ/ճշտի» կամ առնվազն «դեղին ընդունելի»-ի ։
Առողջապահության մատչելիություն
Մշակութային բռնությունն ազդում է առողջապահության մատչելիության վրա այն իմաստով, որ բժիշկները հաճախ կարիք ունեն ուշադրություն դարձնել ավելի լայն սոցիալական ուժերի վրա (ռասիզմ, գենդերային անհավասարություն, կլասիզմ և այլն), որպեսզի պարզեն՝ ով է հիվանդանում և ում համար է առողջապահության ոլորտը մատչելի։ Ավելի հավանական է, որ կառուցվածքային բռնությունը կարող է պատահել այն վայրերում, ուր կենսասոցիալական մեթոդներն արհամարհվում են որևէ պետության առողջապահական համակարգում։ Այսպիսով՝ այս բռնության դեպքերը հաճախ կենսաբանական հետևանքների արդյունքն են ։ Փոլ Ֆարմրն համարում է, որ բուժօգնության գերակշռող մոդելի գլխավոր թերությունն այն է, որ ծառայությունները վաճառվում են որպես հարմարավետություն և այսպիսով հասանելի են ունևոր խավին։ Կառուցվածքային բռնությունն արդիական խնդիր է ոչ միայն զարգացող երկրներում, այլև Հյուսիսային Ամերիկայում։ Դիցուկ, 1990 թվականին Մուրի կողմից արված հետազոտությունները ցույց են տվել, որ ՄԻԱՎ-ի բուժման հետ պայմանավորված սևամորթների համար բուժում ստանալը խոչընդոտներ է հարուցել՝ ի համեմատություն սպիտակամորթների ։
Ծանոթագրություններ
Կատեգորիա:Բռնություն
Բորժոմի շրջան
Բորժոմի շրջան (ბორჯომის მუნიციპალიტეტი՝ բորժոմիս մունիցիպալիտետի), 2-րդ մակարդակի վարչական միավոր Վրաստանում։ Մտնում է Սամցխե-Ջավախեթի մարզի կազմի մեջ։ Վարչական կենտրոնը Բորժոմ քաղաքն է։
Բնակչություն
Շրջանի բնակչությունը ըստ վերջին մարդահաշվի (2002) կազմել է 32 422 մարդ։ Ըստ 2014 թվականի բնակչությունը կազմել է 25 214 մարդ։
Բնակավայրերի ցանկ
Բորժոմի շրջանի կազմի մե մտնում է 42 բնակավայր, այդ թվում 1 քաղաք և 4 քաղաքատիպ ավան։
Կատեգորիա:Բորժոմի շրջան
Մետաղների կառուցվածք
Ըստ Մենդելեևի Պարբերական աղյուսակի քիմիական տարրերը բաժանվում են.
Մետաղները կազմում են այդ տարրերի 76.2%-ը։
Պարզ մետաղ կոչվում է հիմնականում մետաղական մեկ տարրից բաղկացած նյութը։ Մետաղները ոչ մետաղներից և կիսահաղորդիչներից տարբերող բնորոշ հատկանիշներն են՝ ջերմաստիճանի իջեցմանը համեմատ աճող բարձր էլեկտրահաղորդականությունը, պլաստիկությունը, լույս անդրադարձնելու ունակությունը(մետաղական փայլ), և բարձր ջերմահաղորդականությունը։ Այս հատկությունները պայմանավորված են մետաղական տարրերի ատոմների կառուցվածքի առանձնահատկությամբ։ Ցանկացած մետաղական տարրի ատոմ կազմված է դրական լիցքավորված միջուկից (պրոտոններից և նեյտրոններից) և նրա շուրջը արագ պտտվող բացասական լիցքավորված էլեկտրոններից։ Պրոտոնի և էլեկտրոնի լիցքերը մեծությամբ հավասար են, նշաններով հակադիր, իսկ ատոմում նրանց թիվը հավասար։ Ատոմի արտաքին թաղանթում կարող են գտնվել 1-8 վալենտային էլեկտրոններ։ Մետաղական տարրերի ատոմները ունեն նվազագույն թվով վալենտային էլեկտրոններ՝ առավելապես 1 և 2, հազվադեպ՝ 3։ Թույլ վալենտային էլեկտրոնները պոկվում են ատոմից՝ մետաղի հեղուկ կամ պինդ վիճակում, և նորից միանում նրանցից որևէ մեկին։ Որքան մեծ է ազատ էլեկտրոնների կոնցենտրացիան, այնքան խիստ են արտահայտված տարրի մետաղական հատկությունները։ Ազատ էլեկտրոնների այդ ամբողջությունը կոչում են էլեկտրոնային գազ։ Մետաղների դրական լիցքավորված իոնների և բացասական լիցքավորված էլեկտրոնային գազի միջև էլեկտրական ձգման ուժերը ամուր կապ են ստեղծում մետաղի ատոմների միջև, որը կոչվում է մետաղական կապ։ Մետաղների ատոմային կառուցվածքը յուրահատուկ է, այդ իսկ պատճառով նրանք օժտված են բազմաթիվ հատկություններով, և ամենալայն կիրառությունը ունեն մինչ այժմ, հիմա և հետագայում։
Տես նաև
Մետաղներ
Կատեգորիա:Մետաղներ
Աբուջա
Աբուջան (Abuja), Նիգերիայի մայրաքաղաքն է։ Աբուջան գտնվում է Նիգերիայի կենտրոնում, Համդաշնային Մայրաքաղաքային Կենտրոնում։ Աբուջան հիմնականում նախագծված քաղաք է, կառուցվել է 1980 թվականին և դարձավ Նիգերիայի մայրաքաղաք դեկտեմբերի 12, 1991 թվականին փոխարինելով նախկին մայրաքաղաք Լագոսին։ Բնակչությունը՝ ։
Աբուջան աշխարհաբանական տեսանկյունից սահմանվում է Ասո Ժայռով, 400 մ միակտոր ժայռի կտոր, որն առաջացած է ջրի էռոզիայից։ Նախագահական պալատը, Ազգային Ժողովը և Բարձրագույն Դատարանը և քաղաքի մեծ մասը գտնվում են ժայռից հարավ։ "Ասո" նշանակում է հաղթական, այստեղ ապրող Ասոքորո ժողովրդի լեզվով, որոնք այժմ տեղահանված են։
Աբուջան որպես նպատակադրված քաղաք լավագույնն է Աֆրիկայում, ինչպես նաև ամենահարուստը և ամենաթանկը, բայց և այնպես բնակչությունն արվարձաններում ապրում է անմխիթար վիճակում։
Պատմություն
Աբուջան կառուցվեց, որպեսզի դառնա բազմակրոն և բազմացեղային Նիգերիայի մայրաքաղաք։ Նրա կառուցման տեղը ընտրվեց զգուշորեն, որպեսզի լինի հասանելի բոլոր կողմերին։ Այս ծրագիրը կազմվեց Նիգերիայի անկախանալուց հետո և քաղաքը նյութական պատճառներով ուշանալով հանդերձ ժամկետից՝ ավարտվեց անցյալ դարի իննսունականներին և այդտեղ տեղափոխվեցին դեսպանատները։
Բացի հիմնական կառավարական շենքերից, Աբուջայում են հաստատվել Արևմտյան Աֆրիկյան Պետությունների Տնտեսական Խորհուրդը, նրա զինվորական մասնաճյուղը և Նավթ Արտահանող Երկիրներու Կազմակերպության շրջանային գրասենյակը։
Կլիմա և բուսականություն
Աբուջայի կլիման տատանվում է տեղատարափ հասարակածային անձրևների և չոր եղանակի միջև։ Ապրիլից օգոստոս լինում են անձրևներ, իսկ մնացածը չոր եղանակ։ Լինում է նաև սառը քամուց և փոշուց հագեցած մի եղանակ, որը կոչվում է Հարմաթթան։ Տարեկան տեղումները կազմում են 1100 – 1600 մմ։
Բուսականության ծածկը կազմում է Աֆրիկյան Սավանան։
Այլ
Աբուջայում կան բազմաթիվ այգիներ, որից ամենանշանավորը "Միլենիում Այգի"ն է, որը բացվեց վերջերս Անգլիոյ Էլեզաբեթ թագուհու կողմից։ Այգու նախագծողն է Մանֆրեդ Նիկոլեթթին։
Ծանոթագրություններ
Կատեգորիա:Աֆրիկյան մայրաքաղաքներ Կատեգորիա:Նիգերիայի քաղաքներ Կատեգորիա:1828 թվականին հիմնադրված բնակավայրեր
Կամպանիա Օսիդենտալի գավառ
Կամպանիա Օսիդենտալի գավառ (Microrregião da Campanha Ocidental)՝ գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հարավարևմտյան մարզը։ 2005 թվականի տվյալներով բնակչությունը կազմում է 399 767 մարդ։ Տարածքը՝ 31 125,429 կմ2։ Բնակչության խտությունը՝ 12,8 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Ռիու Գրանդի դու Սուլ նահանգի գավառներ
Ռանիլ Վիկրամասինգե
Ռանիլ Վիկրամասինգե (රනිල් ශ්‍රියාන් වික්‍රමසිංහ, ரணில் விக்கிரமசிங்க, ), շրիլանկացի քաղաքական գործիչ, Շրի Լանկայի 9-րդ և ներկայիս նախագահը ։ Նա նաև զբաղեցնում է Շրի Լանկայի ֆինանսների նախարարի, պաշտպանության նախարարի, տեխնոլոգիաների նախարարի և կանանց, երեխաների և սոցիալական հզորացման նախարարի պաշտոնները։
Վիկրամասինգեն գլխավորել է Միացյալ ազգային կուսակցությունը 1994 թվականից ի վեր։ Նա հինգ առանձին ժամանակահատվածներում եղել է Շրի Լանկայի վարչապետը՝ ղեկավարելով վեց կառավարություն՝ 1993-1994, 2001-2004, 2015-2018, 2018-2019 թվականներին և 2022 թվականին մի քանի ամիս շարունակ ։ Նա նաև եղել է ընդդիմության առաջնորդ 1994-2001 թվականներին և 2004-2015 թվականներին ։
Ծնվել է հարուստ քաղաքական ընտանիքում։ Ավարտել է Ցեյլոնի համալսարանը և 1972 թվականին ստացել է Ցեյլոնի իրավաբանական քոլեջի փաստաբանի որակավորում։ 1970-ական թվականների կեսերին Միացյալ ազգային կուսակցության հետ ակտիվ քաղաքականություն մտնելով՝ նա առաջին անգամ 1977 թվականի խորհրդարանական ընտրություններին ընտրվել է Բիյագամայի ընտրազանգվածից և նշանակվել է արտաքին գործերի փոխնախարար իր հորեղբոր՝ նախագահ Ռիչարդ Ջայևարդենի կողմից։ Այնուհետև նա նշանակվեց երիտասարդության հարցերի և զբաղվածության նախարար՝ դառնալով Շրի Լանկայի ամենաերիտասարդ նախարարը։
1989 թվականին նախագահ Ռանասինգե Պրեմադասան Վիկրամասինգեին նշանակեց արդյունաբերության, գիտության և տեխնոլոգիայի նախարար և պալատի ղեկավար։ Նա 1993 թվականին փոխարինեց Դինգիրի Վիջեթունգային՝ ստանձնելով վարչապետի պաշտոնը Պրեմադասայի սպանությունից հետո։ 1994 թվականի նոյեմբերին նշանակվել է ընդդիմության առաջնորդ՝ 1994 թվականի նախագահական ընտրությունների քարոզարշավի ժամանակ Գամինի Դիսսանայակեի սպանությունից հետո ։ Վիկրամասինգեն 1999 և 2005 թվականների նախագահական ընտրություններում Միացյալ ազգային կուսակցության թեկնածուն էր, սակայն պարտություն կրեց՝ զիջելով Չանդրիկա Կումարատունգային և Մահինդա Ռաջապակսային։
2015 թվականի հունվարի 8-ին Վիկրամասինգեն նշանակվեց վարչապետ նախագահ Մայթրիպալա Սրիսենայի կողմից, ով 2015 թվականի նախագահական ընտրություններում հաղթել էր նախագահ Մահինդա Ռաջապակսային ։ Նրա «Միացյալ ազգային ճակատ հանուն լավ կառավարման» կոալիցիոն դաշինքը, հաղթել է 2015 թվականի խորհրդարանական ընտրություններում՝ ստանալով 106 մանդատ։ Չնայած նրան, որ այն ապահովել բացարձակ մեծամասնությունը, Վիկրամասինգեն վերընտրվեց որպես վարչապետ, և Շրի Լանկայի Ազատության կուսակցության ավելի քան 35 անդամներ միացան նրա կառավարական խորհրդին ։ Վիկրամասինգեն վարչապետի պաշտոնից հեռացվեց 2018 թվականի հոկտեմբերի 26-ին նախագահ Մայթրիպալա Սրիսենայի կողմից, իսկ նախկին նախագահ Մահինդա Ռաջապաքսային նշանակվեց վարչապետ, որը Վիկրամասինգեի համար անընդունելի էր, ինչն էլ հանգեցրեց սահմանադրական ճգնաժամի։ Ճգնաժամն ավարտվեց նրանով, որ Սրիսենան 2018 թվականի դեկտեմբերի 16-ին Վիկրամասինգեին վերանշանակեց որպես վարչապետ։ Նա հրաժարական տվեց վարչապետի պաշտոնից 2019 թվականի նոյեմբերի 20-ին, և 2019 թվականի նախագահական ընտրություններից հետո նրան կրկին փոխարինեց Մահինդան։ Մասնակցել է 2020 թվականի խորհրդարանական ընտրություններին, սակայն չի կարողացել տեղ ապահովել խորհրդարանում ։
Նա կրկին մտավ խորհրդարան՝ որպես Միացյալ ազգային կուսակցության Ազգային ցուցակի պատգամավոր, և որպես պատգամավոր երդում տվեց 2021 թվականի հունիսի 23-ին ։ 2022 թվականի մայիսին Վիկրամասինգեն վերանշանակվեց որպես վարչապետ նախագահ Գոտաբայա Ռաջապաքսայի կողմից ։ 2022 թվականի հուլիսի 9-ին Վիկրամասինգեն հայտարարեց, որ պատրաստ է հրաժարական տալ զանգվածային հակակառավարական ցույցերի ֆոնին, որոնց հետևանքով այրվել է իր անձնական նստավայրը, ինչպես նաև այն ժամանակվա նախագահ Գոդաբայա Ռաջապաքսի նստավայրը՝ պաշարված ցուցարարների կողմից։ Նա համաձայնեց հրաժարական տալ վարչապետի պաշտոնից նոր կառավարության ձևավորումից հետո  ։
Վիկրամասինգեն նախագահի պաշտոնակատար դարձավ 2022 թվականի հուլիսի 13-ին այն բանից հետո, երբ նրան նախորդած Գոդաբայա Ռաջապաքսը փախավ երկրից։ Ռաջապաքսը հրաժարական տվեց 2022 թվականի հուլիսի 14-ին, իսկ հաջորդ օրը Վիկրամասինգեն երդում տվեց որպես Շրի Լանկայի նախագահի պաշտոնակատար։ Նույն օրը նա որոշեց պաշտոնապես վերացնել նախագահին դիմելիս «նորին գերազանցություն» արտահայտության օգտագործումը։ 2022 թվականի հուլիսի 20-ին Վիկրամասինգեն ընտրվեց որպես 9-րդ նախագահ՝ խորհրդարանի ընտրության միջոցով ։ 2022 թվականի հուլիսի 21-ին Վիկրամասինգեն պաշտոնապես նախագահական երդում տվեց խորհրդարանում՝ դառնալով Շրի Լանկայի նախագահ ։
Ծանոթագրություններ
Կատեգորիա:Շրի Լանկայի քաղաքական գործիչներ
Գեներալը (ֆիլմ, 1992)
«Գեներալը» («Генерал»), 1992 թվականի ռուսական ֆիլմ-կենսագրություն Հայրենական մեծ պատերազմի որհրդային զորահրամանատար, Խորհրդային Միության հերոս, բանակի գեներալ Ալեքսանդր Վասիլևիչ Գորբատովի մասին (1891-1973)։
Սյուժեն
Ֆիլմը պատմում Ալեքսանդր Վասիլևիչի դրամատիկ ճակատագրի՝ բանակի, բանտի, ճամբարի, արդարացման և կրկին բանակում ծառայության մասին, երբ անկախ ամեն ինչից, Ալեքսանդր Վասիլևիչը կարողացել է գոյատևել և պահպանել սպայի պատիվն ու արժանապատվությունը։ Հիմքում Ա. Վ. Գորբատովի ռազմական հուշագրություններն են, որոնք առաջին անգամ հրատարակվել են 1965 թվականին ։ Ֆիլմի հերոսներից շատերը պատմական են։
Արտաքին հղումներ
Կատեգորիա:Ռուսական ռազմական ֆիլմեր Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Ռուսական ֆիլմեր Կատեգորիա:1992 ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսերեն ֆիլմեր Կատեգորիա:Ռուսական դրամա ֆիլմեր Կատեգորիա:Ռուսական կենսագրական ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Խորհրդային պատմական ֆիլմեր
Գեորգի Բագրատիոն
Իշխան Գեորգի Բագրատիոն (გიორგი დავითის ძე ბაგრატიონი, ), Մուխրանիների իշխան, Բագրատիոնների տան ավագ ժառանգորդ։
Կենսագրություն
Իշխանը ծնվել է 2011 թվականի սեպտեմբերի 27-ին, Մադրիդում և համարվում է վրացական Բագրատիոնների արքայատոհմի երկու ճյուղերի միությունից ծնված միակ զավակը։ Նրա հայրն է Բագրատիոն-Մուխրանիների արքայատոհմի գլուխ Դավիթ Բագրատիոնը (Բագրատիոն-Մուխրանիներ), իսկ մայրը՝ իշխանուհի Աննա Բագրատիոն-Գրուզինսկայան (Գրուզինսկայա արքայատոհմ, որը արքայատոհմի անվանումն է և չի թարգմանվում վրացական), որոնք ամուսնացել էին 2009 թվականի փետրվարին Թբիլիսիի Սուրբ Երրորդության մայր տաճարում։
2013 թվականի նոյեմբերի 3-ին Մցխեթի Սվետիցխովելի եկեղեցում տեղի է ունեցել փոքրիկի մկրտության արարողությունը, որն իրականացրել է Վրաստանի կաթողիկոս-պատրիարք Իլյա II—ը՝ Վրաց ուղղափառ եկեղեցու Սուրբ Սինոդի մի քանի այլ սպասավորների հետ միասին ։ Մկրտության կնքահայր են դարձել իշխաններ Իռակլի Գեորգիևիչը և Գուրամ Բագրատիոնը (Բագրատիոն-Մուխրանիներ), ինչպես նաև Միխայիլ Ախվլեդիանին և գործարար Լևան Վասաձեն։ Մկրտության արարողությանը մասնակցել են Վրաստանի պաշտպանության նախկին նախարար Իռակլի Ալասանիան, ֆինանսների նախարար Նոդար Խադուրին, մկրտյալի պապը՝ իշխան Նուգզար Բագրատիոն-Գրուզինսկին, վրացական ազնվականության ժողովի պատվիրակությունը՝ իշխանուհի Յեյ Բագրատիոն-Մուխրանին, ինչպես նաև բազմաթիվ հյուրեր Ռուսաստանից, Սերբիայից, Իսպանիայից, Պորտուգալիայից, Իտալիայից, ԱՄՆ-ից, Ռումինիայից և Վրաստանից ։
2013 թվականին ծնողների բաժանումից հետո, բնակվում է մոր հետ՝ Թբիլիսիի իրենց բնակարանում։ Հայրը շարունակում է ակտիվորեն մասնակցել որդու դաստիարակությանը։ Իշխանը խոսում է վրացերեն և իսպաներեն ։
Ծանոթագրություններ
Կատեգորիա:Վրաց իշխաններ
Բադիրգես (գետ)
Բադիրգես, գետ Հայկական լեռնաշխարհում, Ճորոխի աջակողմյան վտակը, սկիզբ է առնում Էշեք Սրթի լեռներից և ոռոգում Բադիրգես գյուղի հողերը ։
Ծանոթագրություններ
Կատեգորիա:Թուրքիայի գետեր Կատեգորիա:Ճորոխ գետի վտակներ
Վիրավորանք (զգացմունք)
Վիրավորանք, ոչ արդարացիորեն պատճառված դառնություն, զրպարտություն, ինչպես նաև դրանով պայմանավորված բացասական երանգավորում ունեցող զգացմունք ։
ներառում է վիրավորողի նկատմամբ զայրույթը և խղճահարությունը ինքն իր նկատմամբ այն իրավիճակում, երբ ոչինչ հնարավոր չէ ետ բերել, ի տարբերություն պահանջների և նախատինքի, երբ հնարավորություն կա իրավիճակն ուղղելու։
Հոգեբանական շտկում
Հասցված վիրավորանքից առաջացած բացասական զգացումների ազդեցությունը նվազեցնելու համար կարելի է հարմարավետ և հանդարտ պայմաններում պատկերացնել այդ վիրավորանքի միջադեպը, հիշել և վերլուծել բոլոր համապատասխան բաղադրիչները (սեփական սպասելիքները, դիմացինի վարքագիծը)։ Ընդ որում, կարևոր է, որ վիրավորանքի վիճակի վերարտադրությունը կատարվի առանց իրավիճակի կրկին վերապրման։
Ո՞վ է դառնում քավության նոխազ
Շատ հաճախ վիրավորանքի պատճառած ցավը մորմոքելու համար վիրավորվածը բարկությունը թափում է առաջին իսկ պատահածի վրա։ Վրեժը իհարկե չի լուծվում, քանի որ այն ուղղված չէ վիրավորանք հասցնողին։
Հայտնի է՝ վրեժը քաղցր է։ Սակայն ինչն է պատճառը, որ մարդիկ վրեժ են լուծում բոլորովին ոչ այն մարդկանցից ովքեր իրենց վիրավորանք են պատճառել, ցավ պատճառելով նրանց, ովքեր որևէ առընչություն չունեն իրենց ցավի հետ։
Առնեի գիտափորձ
Այս տեսակետի ապացուցման նպատակով մի շարք գիտափորձեր են կատարվել, որոնք հաստատել են Առնեի ենթադրությունը։ Վրեժխնդրության համար քավության նոխազ ընտրելու արդյունքների վրա էականորեն ազդել են վիրավորողի հետ նմանությունը և նրա հետ ունեցած փոխհարաբերությունները, նույնիսկ արտաքին նմանությունը ։
Վիրավորված մարդը ձգտում է ամեն գնով հագուրդ տալ վրեժի ծարավին։ Սակայն, եթե այդ պահանջը հնարավոր է բավարարել կողմնակի մեկի հաշվին, ապա ավելի հեշտ է քավության նոխազ դարձնել շրջապատում ամենախոցելի մեկին։ Այսպիսով, Առնեի հետազոտությունից որոշ չափով պարզ է դառնում, թե բռնության հիմքում ինչը կարող է ընկած լինել ոչ միայն անձնային, այլև ազգամիջյան, միջմշակութային, միջազգային հակամարտություններում ։
Իրավական կարգավորում
Մինչ 2010 թվականի մայիս Հայաստանի Հանրապետությունում գործել է պատվի և արժանապատվության պաշտպանության քաղաքացիաիրավական և քրեաիրավական կարգ։ 2010 թվականի մայիսին ընդունված օրենսդրական բարեփոխությունների արդյունքում վիրավորանքն ապաքրեականացվել է. խնդիրը կարգավորվում է բացառապես քաղաքացիական իրավունքի շրջանակում ։
Վիրավորանքի և զրպարտության մեկնաբանման և կիրառման վերաբերյալ Մարդու իրավունքների Եվրոպական դատարանը մի շարք որոշումներ է սահմանել կարծիքը, դատողությունը որպես փաստ վիրավորանք և զրպարտություն որակելու համար։ Այսինքն վիճարկվող արտահայտությունը կամ բառը որպես վիրավորանք որակելու հարցում հնարավոր է օգտվել եվրոպական դատարանի նախադեպից։
Գրականություն
Կատեգորիա:Զգացմունքներ Կատեգորիա:Էմոցիաներ Կատեգորիա:Ատելություն
Microsoft Lumia 950 XL
Microsoft Lumia 950 XL (կոդային անվանումը՝ Cityman, հիշատակում հին Nokia Cityman-ին), սմարթֆոն մշակված Microsoft-ի կողմից, պաշտոապես ցուցադրվել է 2015 թվականի հոկտեմբերի 6-ին և թողարկվել է 2015 թվականի նոյեմբերի 20-ին ավելի փոքր Lumia 950-ի հետ ։ Lumia 950 XL-ը Nokia Lumia 1520-ի հաջորդողն է և առաջին հեռախոսներից մեկն է որ ի սկզբանե աշխատում է Windows 10 Mobile-ով։ Հեռախոսը հիմնականում նախատեսված էր դրոշակակիր սարքավորում ցանկացող օգագործողների համար, ի տարբերություն Microsoft-ի բյուջետային սարքերի շուկայի զարգացման վրա կենտրոնանալու նախկին ռազմավարության։
Սարք
Lumia 950 XL-ն ունի պոլիկարբոնատ շրջանակ փոխարինելի ետևի կափարիչով, որը թույլ է տալիս մուտք գործել մարտկոց ինչպես նաև SIM և microSD քարտի սլոթներ։ Հեռախոսը հասանելի է երկու գույնով, սև և սպիտակ, սակայն երրորդ կողմի փոխարինման կափարիչները հասանելի են տարբեր գույներով և նյութերով ։
Ներքուստ
Lumia 950 XL-ը օգտագործում է Qualcomm Snapdragon 810 MSM8994 չիպ, որը համատեղում է չորս 2 ԳՀց Cortex-A57 և չորս 1.5 ԳՀց Cortex-A53 միջուկներ big.LITTLE ճարտարապետության մեջ, թույլ տալով առավել ինտենսիվ հաշվարկային աշխատանքներ "big" միջուկներում ավելի արագ աշխատեցնելու համար իսկ քիչ առաջնահերթությամբ հոսքերը աշխատեցնել դանդաղ "LITTLE" միջուկներում։ Չիպը նաև ներառում է Adreno 430 ԳՄ և սառեցվում է ջերմային խողովակով որը շեղում է հեռախոսի մեջ տաքությունը ։
Հեռախոսն ունի 3 ԳԲ LPDDR4-ով ՕՀՍ, և 32 ԳԲ ներքին հիշողություն որը կարող է ընդլայնվել microSD քարտերով մինչև 256 ԳԲ չափով։
Էկրան
Lumia 950 XL-ն ունի 5.7 դյույմ AMOLED էկրան 2560x1440 (WQHD) բանաձևով և 16:9 տեսանկյունային հարաբերակցություն։ Պիքսելի խտությունը 518 ppi է։ Էկրանը պաշտպանված է Gorilla Glass 4-ով և ունի ClearBlack տեխնոլոգիա արևի լույսի տակ տեսանելիության բարելավման համար, ինչպես նաև կրկնակի սեղմում արթնանալու համար, բայց ի տաբերություն նախկին Lumia դրոշակակիրների սա չի աջակցում գերզգայուն հպուման նման որոշ հատկություններ ։
Տեսախցիկ
Lumia 950 XL-ը ունի 20 ՄՊ PureView-բռենդավորված ետևի տեսախցիկ, որը պարունակում է1/2.4 դյույմ BSI սենսոր1.12 μm պիքսելներով և ֆազային ավտոֆոկուս, 6-տարր Carl Zeiss լինզա f/1.9 ապերկտուրայով, 5-րդ սենդի օպտիկական նկարի կայունացում, և եռակի-LED RGB լուսարձակ, որը կարող է կարգավորվել շրջակա լույսի գույնին համապատասխանեցնելու համար ։ Նկարի առավելագույն բանաձևը 4:3 տեսանկյունային հարաբերակցությամբ 4992x3744 պիքսելն է (18.7 ՄՊ) և 16:9 տեսանկյունային հարաբերակցությամբ 5344x3008 պիքսելը (16.1 ՄՊ)։
Ծրագրային ապահովում
Lumia 950 XL-ը սկզբնապես մեկնարկել է Windows 10 Mobile տարբերակ 1511-ով. Microsoft-ը թողարկել է Windows 10 Mobile տարբերակ 1607-ը (Anniversary Update) 2016 թվականի օգոստոսին, տարբերակ 1703-ը (Creators Update) 2017 թվականի ապրիլին  և տարբերակ 1709-ը (Fall Creators Update) 2017 թվականի հոկտեմբերին։ Հեռախոսը կստանա ծրագրային ապահովման թարմացումներ մինչև 2019 թվականի դեպտեմբեր ։
Երրորդ կողմի մշակողներին հաջողվել է տեղափոխել Windows 10 ARM-ը Lumia 950 XL-ի մեջ, հեռախոսին հնարավորություն ընձեռելով աշխատեցնել Windows-ի ամբողջական աշխատասեղանային տարբերակը   ։
Ծանոթագրություններ
Կատեգորիա:Սմարթֆոններ
Էռնո Քիշ
Էռնո Քիշ կամ Էրնե Օգոստինոսի Կիշյան նաև Գիշ, Կիշ (հնագույն տոհմանունը՝ Ագոնց) (Ernst Kiss von Ellemér und Ittebe, Kiss Ernő, իսկական ազգանունը՝ Քեշիշյան), հունգարահայ սպա, Արադի նահատակներից մեկը։
1817 թվականից եղել է զինվորական ծառայության մեջ։ 1842 թվականին նշանակվել է Հաննովերյան հեծելազորային գնդի հրամանատար։ Հունգարիայի հեղափոխության սկզբից միացել է հեղափոխական զորքերին՝ հեղափոխության տրամադրության տակ դնելով իր գերդաստանի հարստությունը (մոտ 6-7 միլիոն ֆորինտ)։ Բանակում սերբական հակահեղփոխական զորքերի ջախջախման ժամանակ դրսևորած մարտական հմտության համար ստացել է գեներալի աստիճան, նշանակվել հեղափոխական բանակի հարավային ուժերի ընդհանուր հրամանատար։
Երբ բռնկվեց 1848 թ. հեղափոխությունը, Քիշն իր գնդի հետ անցավ հունգարական կառավարության կողմը և գործում էր ընդդեմ սերբերի։ 1848 թ. դեկտեմբերին Քիշը նշանակվեց հարավային Հունգարիայի հրամանատար. կապիտուլացվել է Վիլագոշում և հանձնվել Պասկևիչինի։ Ռազմական դատարանը դատապարտել է նրան գնդակահարության։
Նադպեչկերեկում (Հարավսլավիա) կանգնեցվել է Կիշի հուշարձանը (1906), իսկ Արաղում՝ հուշակոթող՝ ի պատիվ 13 հերոսների։ Կիշի անվամբ փողոցներ են կոչվել Բուդապեշտում, Սեգեդում և այլուր։
Պարգևատրվել է Հունգարիայի հեղափոխության շքանշանով։
Ծանոթագրություններ
Կատեգորիա:Հունգարահայ ռազմական գործիչներ Կատեգորիա:Արադի նահատակներ Կատեգորիա:Հունգարահայ քաղաքական գործիչներ
Վիլանովա դե լ'Ագուդա
Վիլանովա-դե-լագուդա (Vilanova de l'Aguda), մունիցիպալիտետ Իսպանիայում, գտնվում է Լյեդ նահանգում, Կատալոնիա ինքնակախ համայնքում։ Մունիցիպալիտետը գտնվում է Նոգեր շրջանում։ Զբաղեցնում է 53.48 կմ²։ Բնակչությունը՝ 235 մարդ (ըստ 2010 թվականի)։ Հեռավորությունը մինչև համայնքի կենտրոնը - 132 կմ։ Քաղաքի հովանավորներն են համարվում Սանտ Անդրեուն և Մարե դե Դեու դել Ռոսերը։
Արտաքին հղումներ
Կատեգորիա:Իսպանիայի բնակավայրեր
Քրիստոսի փորձությունները
Քրիստոսի փորձությունները (Vade retro, Satana - «հեռացիր ինձնից, Սատանա»), Նոր Կտակարանում նկարագրված է Սատանայի կողմից Հիսուս Քրիստոսի փորձությունները 40 օր անապատում լինելու ժամանակ, որտեղ նա հեռացել էր իր մկրտությունից հետո։ Քրիստոնեության մեջ Հիսուսի փորձությունները ներկայացվում են որպես Հիսուսի մեջ երկակիության ապացույց, իսկ Սատանայի խոցումը` որպես չար ուժերի դեմ պայքարի օրինակ և մկրտության բարեբեր պտուղների արդյունք ։
Ավետարանական պատմություն
Հիսուս Քրիստոսի 40 օր անապատում գտնվելու և Սատանայի փորձությունների մասին պատմությունը առկա է ավետարանիչների մոտ, բացի Հովհաննես ավետարանիչից։ Ընդ որում Մատթեոսը և Ղուկասը մանրամասն պատմում են այդ մասին, համընկնելով բոլոր դետալներում, իսկ Մարկոսը միայն մի փոքր հիշատակում է այդ մասին, առանց մանրամասնությունների. «Եվ իսկույն Հոգին նրան անապատ տարավ։ Նա այնտեղ մնաց քառասուն օր և սատանայից փորձության ենթարկվեց. ապրում էր գազանների հետ, ու հրեշտակները ծառայում էին նրան։»
Ավետարանական պատմության համաձայն՝ իր մկրտությունից հետո (Մարկոսի ավետարանում նշված է, որ դա տեղի է ունեցել հենց մկրտությունից հետո) Հիսուս Քրիստոսը, հետևելով Սուրբ Հոգուն, հեռացավ անապատ, որպեսզի մենության մեջ, աղոթքներով և ծոմապահությամբ պատրաստվի իր առաքելությանը, որի համար նա աշխարհ էր եկել. «Նա քառասուն օր այնտեղ մնաց ու Սատանայի կողմից փորձության ենթարկվեց։ Չկերավ և չխմեց այն օրերին, և երբ քառասուն օրերը լրացան, քաղց զգաց։ : Այդ ժամանակ նրան մոտեցավ Սատանան և երեք փորձություններով փորձեց հրապուրել, մեղքի մեջ քաշել, ինչպես ցանկացած մարդու։
Ըստ Մատթեոսի, երրորդ փորձությունից հետո «այն ժամանակ Սատանան թողեց նրան, և ահա հրեշտակները մոտ եկան և ծառայում էին նրան»։ Նոր Կտակարանի այլ գրքերում փորձությունների կամ գայթակղությունների մասին հիշատակում է Պողոս առաքյալը (Թուղթ առ Եբրայեցիս). «Որովհետև, ինչպես որ ինքն իսկ չարչարվեց՝ փորձության մատնվելով, այնպես էլ կարող է օգնել փորձության ենթարկվածներին»։ Թուղթ առ Եբրայեցիս 2:18։ Այդ նույն թղթում առաքյալը գրում է. «Քանզի ոչ թե ունենք մի քահանայապետ, որ կարող չլինի չարչարակից լինել մեր տկարությանը, այլ մի Քահանայապետ, որ մեզ նման փորձված է ամեն ինչում, բայց առանց մեղքի է»։ Թուղթ առ Եբրայեցիս 4:15։
Ի տարբերություն աստվածաշնչային բովանդակությամբ գրքերում (ապոկրիֆներ) իրենց արտացոլումը ստացած ավետարանիչների պատմությունների, որոնք մանրամասնություններ են ավելացրել, Քրիստոսի փորձության պատմությունը այդ ապոկրիֆներում չի բացահայտվում։ Այդ մասին շատ կարճ հիշատակվում է Նիկոդեմոսի ավետարանում Սատանայի և դժոխքի երկխոսության մեջ Քրիստոսի այդտեղ գալուց առաջ. «...մտածում ես և վախենու՞մ ընդունել Հիսուսին։ Նա իմ և քո հակառակորդն է։ Նրա փորձությունը նույնիսկ հրեաների ավագանուն ստիպեց զրպարտել և դատապարտել Նրան» ։
Աստվածաբանական մեկնություն
Վերլուծելով ավետարանիչների պատմությունները` աստվածաբանները ենթադրում են, որ Քրիստոսը անմիջապես իր մկրտությունից հետո «Հոգու կողմից ուղարկվեց անապատ` Սատանայի փորձությունների համար»: Եփրեմ Ասորին դատողություններ է անում այն պատճառների մասին, թե ինչու՞ Հիսուսը հենց Սուրբ Հոգու կողմից ուղարկվեց անապատ։
Յուրաքանչյուր փորձության ժամանակ Հիսուսը ոչ մի գործողություն չի կատարում, այլ միայն երկխոսության մեջ է մտնում Սատանայի հետ։ Այդ պատճառով էլ աստվածաբանները նշում են, որ հենց «Նրա շուրթերից եկող խոսքը կանգնեցրեց Սատանային» ։
Ղուկասի խոսքերով, փորձություններից հետո Սատանան թողնում է Հիսուս Քրիստոսին, այնուհետև նա նորից է սկսում գայթակղել նրան հրեա ժողովրդի միջոցով, նաև նրա աշակերտների միջոցով` տարբեր դավեր նյութելով ։
Մարկոս ավետարանիչը հայտնում է, որ անապատում Հիսուսը գազանների հետ էր, դա այն բանի ապացուցումն է, որ Քրիստոսը (նոր Ադամ) գազանների շրջապատում էր, որոնք նրան վնաս չէին պատճառում, այնպես ինչպես Ադամին դրախտում ։
Փորձության նշանակությունը
Քրիստոնեական դավանանքում ենթադրվում է, որ փորձությունը ուղղված էր Քրիստոսի մարդկային բնույթի դեմ, որի վրա ազդելով Սատանան հույս ուներ Հիսուսին տանել սխալ ճանապարհով։ Հիսուսի աստվածային բնույթի նկատմամբ այդ փորձությունը պայքար էր Սատանայի և Աստծո Որդու միջև ։
Փորձություն սովի միջոցով
Սատանան հույս ուներ, որ սովից տանջվող Քրիստոսը, գայթակղվելով և իր համար հրաշք կատարելով, այդպես կվարվի նաև հետագայում. կազատի իրեն թշնամիներից և կշրջապատի հրեշտակների գնդերով, կիջնի խաչից և օգնության կկանչի Եղիա մարգարեին : Սատանայի այս միտքը ուղղված էր նրան, որ Հիսուսի չարչարանքներով չիրագործվի մարդկության փրկությունը։ Այդ խորամանկ խորհրդին Հիսուսը պատասխանեց Մովսեսի խոսքերով. «Մարդը միայն հացով չէ, որ ապրում է, այլ մարդն ապրում է նաև այն ամեն խոսքով, որ ելնում է Աստծո բերանից» (Երկրորդ օրենք 8:3)։
Փորձություն հպարտությամբ
Երկրորդ փորձության ժամանակ Սատանան առաջարկեց հրաշքով ազդել Մովսեսի գալուստին սպասող մարդկանց գիտակցության վրա: Քրիստոսը կարող էր հեշտությամբ իր վրա գրավել մարդկանց ուշադրությունը։ Հիսուսը ցույց տվեց, որ չի կարելի առանց անհրաժեշտության վտանգների ենթարկվել` փորձելով Աստծո հրաշագործ ուժը։ Սատանան իր խոսքը սկսում է «եթե դու Աստծո որդին ես», ինչը և ըստ մեկնիչների, Քրիստոսի մոտ փորձում է փառամոլություն արթնացնել։
Փորձություն հավատով
Վերջին անգամ փորձելով Հիսուսին, ցույց տալով նրան աշխարհի թագավորությունները, որի վրա ինքն իշխում է և առաջարկելով այն Հիսուսին` հույս ուներ շփոթեցնել նրա մարդկային հոգին և կասկածներ առաջացնել Հիսուսի մարդկությանը փրկելու կարողություններին։ Իր հրաժարվելով Քրիստոսը ցույց տվեց, որ չի ընդունում Սատանայի իշխանությունը աշխարհի վրա, այն պատկանում է Աստծուն, որին և պետք է երկրպագել ։
Ըստ Հովհան Ոսկեբերանի, Քրիստոսի անապատում հայտնվելը, նրա ծոմապահությունը, աղոթքը, փորձությունները օրինակ են նրա, թե ինչպես պետք է պայքարել չար ուժերի դեմ ։ մինի|«Քրիստոսի փորձությունը լեռան վրա'' Դուչչո [[1308-1311թթ.]]
Եկեղեցական պաշտամունք
Ի հիշատակ Հիսուսի անապատում 40-օրյա պահքի քրիստոնեության մեջ ամեն տարի սահմանվում է Մեծ պահք, որի առաջին մասը 40 օր է ։
Կաթոլիկ եկեղեցում Մեծ պահքի առաջին կիրակի սահմանված է Հիսուսի անապատում փորձության հիշատակում։ Այդ օրը պատարագի ժամանակ կարդացվում է Քրիստոսի փորձության ավետարանական պատմությունը, իսկ զուգահեռ երգեցողությամբ ասվում են առաջին փորձության ժամանակ Հիսուսի պատասխանած բառերը. «Մարդ պետք է ոչ միայն հացով ապրի, այլ Աստծո բերանից դուրս եկող ամեն խոսքով»։ :
Եկեղեցու կողմից հիշատակվող վայրեր
Եկեղեցական ավանդությունը Հիսուսի 40-օրյա պահքի և Սատանայի կողմից փորձության վայր է համարում Իերիխոնայից ոչ հեռու գտնվող լեռը ։ Լեռն ունի 380մ բարձրություն և քրիստոնյաների կողմից անվանվում է «Փորձության լեռ», որտեղի միակ բնակիչը այսօր հանդիսանում է հույն վանականը ։ Վանքը հիմնադրվել է 4-րդ դարում, նրա ներքին տարածքը փորված է ժայռի մեջ, իսկ քարայրում, որտեղ ըստ ավանդության եղել է Քրիստոսը, կառուցված է զանգակատուն ։
Լեռը քրիստոնեական ուխտագնացության ավանդական վայր է հանդիսանում։
Կերպարվեստում
Հիսուսի փորձությունների թեման կերպարվեստում լայն տարածում չի գտել։ Այն ավելի հաճախ առկա է Սուրբ Մարկոսի տաճարի և Սիքստինյան կապելլայի Քրիստոսի ամբողջ կյանքը պատկերող գեղանկարներում։ Պատկերված են լինում ինչպես երեք փորձությունները (առաջին պլանում խոշոր ներկայացված առաջին փորձությունը, իսկ մյուս երկուսը հետին պլանում), այնպես էլ Քրիստոսը Սատանայի հետ լեռան կատարին։
Ուղղափառ գեղանկարչության մեջ երբեմն փորձության տեսարանը տեղադրում են սրբապատկերների վրա։ Դա կարելի է տեսնել նաև արևմտաեվրոպական գեղանկարչության մեջ, օրինակ Վերոնեզեի «Քրիստոսի մկրտությունը և փորձությունը» նկարում մեկ կտավի վրա պատկերված են երկու տեսարանները։
Քրիստոսի փորձությունները պատկերում են երեք կոմպոզիցիաներում.
Ռոմանական, գոթական արվեստներում, նաև Վերածննդի դարաշրջանում Սատանային սովորաբար պատկերել են որպես խավարի ոգի` եղջյուրներով, թևերով, ինչպես օրինակ Դուչչոյի մոտ։ Իտալիայում, Վերածննդի դարաշրջանում Սատանան ստացել է սիրունատես պատանու կերպար` «ընկնող հրեշտակ» (օրինակ` Տիցիանի մոտ)։
Մշակույթում
Կինո.
Գրականություն.
(237) Սելեստինա
(237) Սելեստինա (Coelestina), աստերոիդ աստերոիդների հիմնական գոտում։ Հայտնաբերվել է 1884 թվականի հունիսի 27-ին Յոհան Պալիսայի կողմից Վիեննայում ։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1884 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(8691) Իցուկո
(8691) Իցուկո (Etsuko), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 21-ին Յոշիո Կուշիդայի և Օսամու Մուրամացուի կողմից Յացուգատակեյում ։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Յոշիո Կուշիդայի կողմից հայտնաբերված աստերոիդներ Կատեգորիա:Օսամու Մուրամացուի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աստերոիդների ցանկ (83201-83300)
Աստերոիդների ցանկ (83101-83200) * Աստերոիդների ցանկ * Աստերոիդների ցանկ (83301-83400)
Queen II
Ծանոթագրություններ
Կատեգորիա:1974 ալբոմներ Կատեգորիա:Քուին խմբի ալբոմներ Կատեգորիա:Անգլալեզու ալբոմներ
Բուժականի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Բուժական գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 54 հուշարձան (14 միավոր)։
Ծանոթագրություններ
Կատեգորիա:Կոտայքի մարզի հուշարձանների ցանկեր
Կոնրադ Նայջել
Կենսագրություն
Կոնրադ Նայջելը ծնվել է Այովա նահանգի Կեոկուկ քաղաքում ՝ երաժիշտ Ֆրենկի և նրա կնոջ ՝ Ֆրենսիսի ընտանիքում։ Նրա հայրը դարձել է Հայլենդ Պարկ քոլեջի Կոնսերվատորիայի դեկան։ Երբ Նայջելը երեք տարեկան էր, ընտանիքը տեղափոխվել է Դե Մոյն։ Հայլենդ Պարկ քոլեջն ավարտելուց հետո նա տեղափոխվել է Կալիֆոռնիա, որպեսզի գործունեությունը շարունակի համեմատաբար երիտասարդ կինոարտադրությունում։ Նա ուներ 1,8 մ հասակ, կապույտ աչքեր և գանգուր շեկ մազեր։ Երիտասարդ Նայջելին նկատել են բազմաթիվ ստուդիաների ղեկավարներ։
Անձնական կյանք
Նայջելը երեք անգամ ամուսնացել է։ Նա իր առաջին կնոջից՝ Ռութ Հելմսից, 1920 թվականին դուստր է ունեցել՝ Ռութ Մարգարեթին։ Նրա երկրորդ կինը դերասանուհի Լին Մերիքն էր։ Երրորդ կինը՝ Մայքլ Քոլսոն Սմիթը 1950-ական թվականների վերջին լույս աշխարհ է բերել որդի՝ Մայքլին։
Էկրանավորում
Նայջելը միանգամից դեր է ստացել ֆիլմում, որը նրա համար որոշակի պատկեր է ապահովել։ Նրա առաջին կինոնկարը էկրանավորվել է Լուիսա Մեյ Էլքոթի 1918 թվականին Փոքր կանայք դասական վեպի հիման վրա, որն արագորեն գրավել է հասարակության ուշադրությունը։ 1918 թվականին Նադժելը հանդես է եկել պատմական Գառներ թատերական ակումբումhttps ։ 1927 թվականին Նայջելը նկարահանվել է Լոն Չեյնիի, Մարսելին Դեյի, Հենրի Վոլթհոլի և Փոլի Մորանի հետ Թոդ Բրաունինգի Լոնդոնը կեսգիշերից հետո սարսափ ֆիլմում։
Ի տարբերություն համր կինոյի դարաշրջանի աստղերից շատերի, Քոնրադ Նայջելը հանդես է եկել ձայնային ֆիլմերում և դարձել մի քանի տասնամյակների հաջողակ դերասան։ Նա նաև հաճախակի հանդես է եկել ռադիոյով և մասնակցել բազմաթիվ հեռուստահաղորդումների։ 1937- 1947 թվականներին վարել է Արծաթե թատրոն Silver Theater ռադիոհաղորդումը ։
1927 թվականի մայիսի 11-ին Նայջելը Կինոարվեստի և գիտության ակադեմիայի 35 այլ հիմնադիրների թվում էր։ 1932-1933 թվականներին դարձել է կազմակերպության նախագահ։ Նա նաև ԱՄՆ էկրանավորողների գիլդիայի հիմնադիրներից էր ։ Նայջելը Օսկարի 3-րդ մրցանակաբաշխության վարողն էր, որն անցկացվել է 1930 թվականի նոյեմբերի 5-ին։ Նա վարել է նաև 1932 թվականի նոյեմբերի 18-ին Օսկարի 5-րդ մրցանակաբաշխությունը։ 1953 թվականի մարտի 19-ին նա Բոբ Հոփի հետ վարել է մրցանակաբաշխության 25-րդ արարողությունը։
Մահ
Նայջելը մահացել է 1970 թվականի փետրվարի 24-ին Նյու Յորքում՝ 72 տարեկան հասակում։ Դիակիզվել է Նյու Ջերսի նահանգի Նորտ Բերգեն քաղաքում։ Թաղված է Իլինոյս նահանգի Վարշավայի լյութերական գերեզմանատանը։
Արտաքին հղումներ
Կատեգորիա:Ամերիկացի դերասաններ Կատեգորիա:Հոլիվուդյան փառքի ծառուղի Կատեգորիա:Համր կինոյի դերասաններ Կատեգորիա:20-րդ դարի ամերիկացի դերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոռեժիսորներ
Ռևինե Լագո
Ռևինե Լագո (Revine Lago), կոմունա Իտալիայում։ Գտնվում է Վենետո մարզի Տրևիզո գավառում ։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Լենվիք
Լենվիք (Lenvik), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Ֆիննսնես քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 892.51 կմ² տարածք ։
Լենվիքի զինանշանը
Լենվիք կոմունայի զինանշանը իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված են դեղին գույնի երեք բամբուկ։ Վերջիններս խորհրդանշում են կոմունայում իրար կողքի բնակվող երեք ժողովուրդներին՝ նորվեգացիներ, քվեններ և սաամներ ։
Բնակչություն
Համաձայն 2007 թվականի մարդահամարի տվյալների՝ Լենվիք կոմունայում բնակվում է 11160 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա։ Վերջին տարիներին փոքր-ինչ աճ է գրանցվում ։
Մոլյոյ
Մոլյոյ (Måløy), քաղաք Նորվեգիայի Սոգն օգ Ֆյուրանե ֆյուլքեի Վոգսյոյ կոմունայում։ 2007 թվականի հունվարի 1-ին ուներ 3003 բնակիչ, բնակչության խտությունը 1444 կմ² է ։ Մոլյոյը գտնվում է Վոգսյոյի հարավարևելյան մասում` մայրցամաքի հետ կապվելով կամրջով։ Քաղաքը ձկնորսական կարևոր նավահանգիստ է։ 1997 թվականին Մոլյոյը ստացել է քաղաքի կարգավիճակ ։
Պատմություն
Մոլյոյը հիմնադրվել է Վոգսյոյ կղզու և մայրցամաքի մեջ գտնվող փոքր կղզում որպես առևտրական կենտրոն։ Քանի որ առևտուրը ծաղկել է, քաղաքն աստիճանաբար ընդարձակվել է` ընդգրկելով Վոգսյոյ կղզին ևս։ Այն, սակայն, պահպանել է իր նախկին անվանումը։ Այդ հանգամանքը երբեմն շփոթության տեղիք է տալիս. կղզին հաճախ անվանում են «փոքր Մոլյոյ» (Lisje-Måløyna) կամ «կղզի» (Øyna):
Երկրորդ աշխարհամարտի տարիներին քաղաքն օգտագործվել է որպես գերմանական ամրություն։